PROGRAMM KINNITATUD
 									    26.08.2013 nr 6.1-14/54

PRAKTIKAPROGRAMM

PRAKTIKA KOOD	KORC5144	
PRAKTIKA NIMETUS (eesti k.)	Taasühiskonnastamise praktika	
PRAKTIKA NIMETUS (inglise k.)	Internship of  resocialization 	
PRAKTIKA MAHT (EAP)	8,0 EAP, 208 töötundi	
ÕPPEKAVA	Sisekaitseakadeemia nõukogu 27.04.2012 otsusega nr 1.1-6/20 kinnitatud ja nõukogu 01.04.2013 otsusega nr 1.1-6/11 muudetud „Korrektsiooni eriala õppekava“ (õpperühmale KS120)	
PRAKTIKA KOOLIPOOLNE KURAATOR	justiitskolledži tasemeõppe juhtivspetsialist (praktika kuraator)	
EELDUSED: kehtiv vanglaametniku ettevalmistusteenistuse või vanglateenistuse suhe ning positiivsele hindele sooritatud eksamid või arvestused järgmistes õppeainetes: "Psühholoogia", "Kriminoloogia“, „Karistuspoliitika", "Korrektsiooniline sotsiaaltöö", „Suhtlemine vanglas“; „Korrektsioonipsühholoogia“ ning „Sekkumisprogrammide metoodika" ja „Karistusaja planeerimine" teoreetiline osa.
	
PRAKTIKA EESMÄRK: anda üliõpilasele kogemus vanglainspektori pädevuses olevast karistusaja planeerimise ja taasühiskonnastavatest meetmetest vanglas ning kinnistada teoreetilise õppe raames omandatud teadmisi.
 	
PRAKTIKA KORRALDUS JA JUHENDAMINE PRAKTIKAASUTUSES: taasühiskonnastamise praktika sooritatakse Tallinna vanglas, Tartu vanglas või Viru vanglas vastavalt praktika juhendile. Praktika läbiviimist korraldab justiitskolledži tasemeõppe juhtivspetsialist (praktika kuraator). 
	
ÕPIVÄLJUND 	JUHENDAMIS- JA ÕPITEGEVUS	HINDAMISMEETOD 	
1) kirjeldab riskihindamise ja individuaalse täitmiskava koostamise korraldust vanglas	- praktika juhendaja selgitab riskihindamise metoodikat ja läbiviimise protseduuri (laseb üliõpilasel koguda või kogub ise või teiste teenistuste abil andmeid karistusregistrist, kohtu infosüsteemist, kinnipeeturegistrist, kriminaalhoolduse infosüsteemist, rahvastikuregistrist, täitemenetlusregistrist, kinnipeetavate rahaliste vahendite arvestussüsteemist (VangS §441)  ja tutvuda isikutoimikuga ning abistab ja suunab üliõpilast andmete analüüsimisel) ning võimaldab üliõpilasel viia läbi vestlusi vangiga ja viibib ise vestluse juures, annab üliõpilasele tagasisidet läbiviidud vestluse kohta ning juhendab üliõpilast riskihindamise koostamisel kinnipeeturegistris;
-praktika juhendaja selgitab individuaalse täitmiskava koostamise metoodikat ja läbiviimise protseduuri (juhendaja tutvustab kinnipeeturegistris olevat eelmise perioodi kohta koostatud individuaalset täitmiskava, teeb täitmismärked, analüüsib muutuseid alates eelmise redaktsiooni koostamisest ja annab üliõpilasele juhiseid uue redaktsiooni koostamiseks), juhendab üliõpilast individuaalse täitmiskava koostamisel kinnipeeturegistris;
- juhendaja selgitab korduvriskihindamise metoodilisi ja taktikalisi erinevusi esmasest riskihindamisest ning aitab üliõpilasel läbi viia korduvriskihindamise 
============================================== 
- üliõpilane analüüsib andmekogudest saadud andmeid, viib  läbi vestluse ning koostab VangIS-es riskihindamise ning kooskõlastab riskihindamise praktika juhendajaga;
- üliõpilane koostab esmase riskihindamise põhjal kinnipeetavale individuaalse täitmiskava ning kooskõlastab individuaalse täitmiskava praktika juhendajaga, samuti tutvustab individuaalset täitmiskava vangile ja võtab vangilt tutvumise kohta allkirja.
- üliõpilane viib koos juhendajaga läbi korduvriskihindamise analüüsides varasema individuaalse täitmiskava ja juhendajalt saadud andmeid vahepealse perioodi kohta ning uuendab täitmiskava (soovitavalt ühe juhtumi raames olev menetlus) ja kooskõlastab muudetud individuaalse täitmiskava praktika juhendajaga, samuti tutvustab individuaalset täitmiskava vangile ja võtab vangilt tutvumise kohta allkirja

Üliõpilane peab juhendaja juhendamisel läbi viima ja koostama vähemalt:
1 esmase riskihindamise;
1 esmase individuaalse täitmiskava (soovitav oleks sama esmase riskihindamise põhjal)
1 korduva riskihindamise
1 individuaalse  täitmiskava muudatused (soovitav oleks sama korduva riskihindamise põhjal)

Õpimappi lisatakse koostatud individuaalsed täitmiskavad.	Praktika läbimist hinnatakse kirjaliku praktika aruande,  suulise praktika kaitsmise ja praktika õpimapi ning praktika käigus jooksvalt praktika juhendaja hinnangu vormis. Meetodite üldised hindamiskriteeriumid on järgmised:

   1) Kirjalik praktika aruanne (lävendtase): 
- praktika aruanne on esitatud tähtaegselt või vähese hilinemisega. Hilinemine on põhjendatud (kolledžiga kooskõlastatud) või ei tohi takistada praktikaaruande sisulist hindamist ega häirida praktikate kaitsmise protsessi; 
 - praktika aruanne peab olema vormistatud vastavalt üliõpilastööde koostamise juhendile ja praktika juhendile (või etteantud vormile) ning struktureeritud. Praktika aruandes võib esineda mõningaid vormistus- ja struktuurivigu, mis ei häiri praktika aruande sisulist mõistmist; 
 - praktika aruanne peab olema vormistatud ametlikus stiilis.    - praktika aruandes võib olla üksikuid emotsionaalseid väljendusi ja põhjendamata seisukohti. Praktika aruandes ei või olla ebatsensuurseid väljendeid, žargooni, halvusta-vaid, diskrimineerivaid vms väljendeid, solvamist või laimu; 
 - praktika aruandes on kirjeldatud, millised õpitegevusi hõlmas iga konkreetse õpiväljundi saavutamine ning millised neist aitasid kõige rohkem üliõpilase arengule kaasa; 
 - praktika aruandes on seostatud teoreetilise õppe käigus omandatud teadmised ja oskused praktika käigus sooritatud õpitegevustega; 
 - praktika aruandes on üldsõnaliselt kirjeldatud oma arengut ja praktika käigus kinnistunud või omandatud teadmisi ning toodud mõni näide;
 - praktika aruandes on toodud välja üliõpilase tähelepanekud ja võrdlused praktikakohas kohatud praktika ja koolis õpitud teadmiste erisuste kohta ning tehtud mõned ettepanekud praktika või õppetöö sisu muutmiseks; 
 - praktika aruanne peab olema üldjoontes analüütiline ning sellest peab nähtuma üliõpilase enda seisukoht või arvamus, praktika käigus tekkinud küsimused, leitud vastused ning omandatud teadmised.

2) Praktika õpimappi kuuluvad dokumendid vastavad järgmistele nõuetele (lävendtase): 
- dokumendid on koostatud õigele plangile ja dokumendiliigile vastavat vormingut järgides. Rekvisiidid on koostatud korrektselt ning vigadeta, sh arvestades asutuse praktikat;
  - dokumentides on üksikuid õigekirja- ja trükivigu, dokumentide lausestus ja sõnakasutus on head ega takista dokumendi sisu mõistmist;
 - dokumendid on üldiselt ametlikus, viisakas ja neutraalses stiilis. Vähesel määral võib sisalduda emotsionaalseid väljendeid või hoiakuid. Dokument ei sisalda ebatsensuurseid väljendeid, žargooni, halvustavaid, diskrimineerivaid vms väljendeid, solvamist ega laimu;

3) Juhendaja hindamisprotokolli üldnõuded tulenevad praktikajuhendist ning taasühiskonnastamise praktika juhendaja hindamisprotokolli vorm koos hindamiskriteeriumitega kinnitatakse justiitskolledži direktori poolt.

 4) Praktika suuline kaitsmine (lävendtase): 
 - suulisel kaitsmisel esineb üliõpilane mõneti ebakindlalt, kuid suudab ennast arusaadavalt ja selgelt väljendada; 
 - suulisel kaitsmisel vastab üliõpilane enamusele temale esitatud küsimustele. Küsimustele vastamisel võib esineda mõttepause, ebatäpsusi või väikseid vigu ning mõningast ebakindlust; 
 - üliõpilase vastused on vähesel määral analüütilised. Vastates oskab üliõpilane esitada mõningaid põhjendusi, viidata üksikutele allikatele või toestada oma seisukohti õigusaktidele, õpikutele või praktikute arvamustele; 
 - suuline väljendus on üldjoontes korrektne. Oma seisukohtade väljendamisel või vastamisel võib esineda mõningaid emotsionaalseid või hoiakutel põhinevaid väiteid. Suulisel kaitsmisel ei kasutata ebatsensuurseid väljendeid, žargooni, halvustavaid, diskrimineerivaid vms väljendeid, solvamist ega laimu;	
2) viib kogenud vanglateenistuse ametniku juhendamisel läbi kinnipeetava riskihindamise			
3) koostab kogenud vanglateenistuse ametniku juhendamisel kinnipeetava individuaalse täitmiskava			
4) kirjeldab inspektor-kontaktisiku tegevust kinnipeetavaga suhtlemisel ja kinnipeetava hõivetegevustesse suunamisel	- praktika juhendaja  kaasab  üliõpilase hommikuse loenduse läbiviimisele ja võimaldab üliõpilasel suhelda kambris vangidega ning vajadusel toetab üliõpilast; regulaarsete vastuvõtuaegadel laseb üliõpilasel suhelda vangiga, sh viia läbi vestlust ITK, iseloomustuse, riskihindamise koostamiseks või olmelistel teemadel. Juhendaja võimaldab üliõpilasel suhelda nii eesti kui ka vene keelt kõnelevate vangidega; 
- praktika juhendaja tutvustab üliõpilasele riskide maandamiseks konkreetses vanglas läbiviidavaid tegevusi (koolitus, programmid, tööhõive korraldus) ning tegevustesse suunamise protsessi (nt läbi e-kontakti vms), kooskõlastab ja annab üliõpilasele tagasisidet konkreetse riskihindamise tulemusel kavandatud tegevuste kohta;
=====================================================
  - üliõpilane otsib aktiivselt suhtlussituatsioone (nt liikudes avatud sektoris), viib juhendajaga koos läbi vastuvõtuvestluseid ja suhtleb juhendaja kõrval igapäevaselt vangidega ning osaleb juhendaja poolt läbiviidavatel regulaarsetel vastuvõtuvestlustel. Vene keeles suhtlemisel paneb kirja sõnad, mida ei tea ja konsulteerib juhendajaga uue sõnavara omandamiseks ja kinnistamiseks;
- üliõpilane vaatleb juhendaja suhtlemist vangidega (kehakeel, hääletoon, stiil jmt), teeb enda jaoks tähelepanekuid ja arutab nähtu ja kogetu pärast juhendajaga läbi; 
- üliõpilane võtab osa vaatlejana mõnest riskihindamise tulemusel kavandatud tegevusest (programm, nõustamine vms) ning kavandab riskihindamise tulemusena koos juhendajaga riskide maandamiseks tegevused;		
5) suhtleb kogenud vanglateenistuse ametniku juhendamisel kinnipeetavaga ning suunab kinnipeetavat hõivetegevustesse			
6) kirjeldab kinnipeetava tingimisi ennetähtaegse vabanemise iseloomustuse koostamise korda ja inspektor-kontaktisiku sellega seotud tegevust vanglas 	- juhendaja selgitab kinnipeetava ennetähtaegse vabastamise menetlust vanglas ja selle raames koostatavat iseloomustust. Võimalusel suunab juhendaja üliõpilase vangla kriminaalhooldusosakonda, et tutvustada kriminaalhooldajate rolli ennetähtaegse vabastamise protsessis. 
- juhendaja annab üliõpilasele lugeda/tutvuda varasemalt koostatud iseloomustustega ning selgitab nende koostamise eripärasid ja seoseid riskihindamisega
- juhendaja näitab ja selgitab korduva riskihindamise läbiviimist, mis on aluseks iseloomustuse koostamiseks  
- juhendaja laseb üliõpilasel ise koostada ennetähtaegse vabanemise iseloomustusi
- üliõpilane jälgib, kuidas juhendaja viib läbi kinnipeetava korduva riskihindmaise ja iseloomustuse koostamist, teeb omale märkmeid ja esitab küsimusi
- üliõpilane viib koos juhendajaga läbi korduvriskihindamise
- kinnipeetava ennetähtaegse menetluse raames koostab üliõpilane juhendaja abiga iseloomustuse eelnõu ja arutab selle juhendajaga enne kinnitamist läbi.

Üliõpilane peab juhendaja juhendamisel läbi viima ja koostama vähemalt:
1 korduvriskihindamise;
1 iseloomustuse (soovitav oleks sama korduvriskihindamise põhjal)
Õpimappi lisatakse koostatud iseloomustus 		
7) koostab kogenud vanglateenistuse ametniku juhendamisel kinnipeetava tingimisi ennetähtaegse vabanemise iseloomustuse			
8) koostab kogenud vanglateenistuse ametniku juhendamisel kinnipeetava taasühiskonnastamisega seonduvaid inspektor-kontaktisiku pädevuses olevaid dokumente 	- juhendaja tutvustab ning näitab inspektor-kontaktisiku poolt koostatavaid muid taasühiskonnastamisega seonduvaid dokumente (KOV teatis, taotlus arvamuse esitamiseks, avavanglasse paigutamise menetluse raames koostatavad dokumendid, lühiajalise väljasõidu menetlusega seonduvad dokumendid jmt) ning laseb üliõpilasel peale juhendamist dokumente ise koostada
==============================================
- üliõpilane tutvub inspektor-kontaktisiku pädevuses olevate ja koostatavate muude taasühiskonnastamisega seotud dokumentidega ning koostab juhendaja abil vähemalt: 
1 KOV teavituskirja ning lisab selle õpimappi
		
9) suhtleb vene keeles taasühiskonnastamise küsimustes keeleoskuse tasemel A1	- juhendaja kaasab üliõpilase kõikidesse suhtlussituatsioonidesse, kus kinnipeetavaga tuleb rääkida vene keeles (eesti keele oskus kinnipeetaval A tasemel)
- juhendaja räägib kinnipeetavaga rõhutatult aeglaselt ja palub ka kinnipeetaval seda teha. Juhendaja teeb vahepause ja küsib praktikandilt, kas ta on senimaani jutust aru saanud
- üliõpilane osaleb juhendaja vestluste juures venekeelsete kinnipeetavatega ning kuulab vestlust tähelepanuga
- üliõpilane teeb endale märkmeid sõnade kohta, millest ta aru ei saa ja küsib juhendajalt nende tähendust
- üliõpilane püüab juhendaja juuresolekul ja ka iseseisvalt rääkida kinnipeetavatega vene keeles ja kui täpset sõna või terminit ei mäleta, siis kasutab vajadusel kehakeelt ning sünonüüme, et ennast arusaadavaks teha ja küsib hiljem juhendajalt puuduva sõna üle 
  		
HINDAMINE: praktikat hinnatakse mitteeristavalt. Praktika kokkuvõttev hindamine toimub praktika aruande, praktika kaitsmise, õpimapi ja jooksva hindamise vormis. 	
Õpiväljund 	Hindamis-meetod	Hindamiskriteeriumid 	
		lävendtase (arvestatud)	
1) kirjeldab riskihindamise ja individuaalse täitmiskava koostamise korraldust vanglas	praktika aruanne	- aruandes on kirjeldatud oma sõnadega ning enda lugemusele ja praktikal saadud kogemusele tuginedes olulises osas kogu riski hindamise ja individuaalse täitmiskava koostamise protsess; 
- riski hindamise ja individuaalse täitmiskava korralduse kirjeldamisel on täpselt määratletud, millised ametnikud milliseid ülesandeid täidavad või kes kust millist teavet saab või edastab; 
- riski hindamise ja individuaalse täitmiskava koostamise protsessi kirjeldamisel on kasutatud asjakohaseid seadus, määrusi ja juhiseid ning aruandes kasutatud õigusnormidele, kohtulahenditele, dokumentidele jms allikatele on viidatud; 
- kui koolis õpitu ja praktikal kogetu vahel ilmneb erinevusi, siis on üliõpilane võrrelnud koolis õpitut ja praktikal kogetut (toonud välja, milles seisnes erinevus ja mis võib olla erinevuse põhjuseks) ning selle üle arutlenud.	
2) viib kogenud vanglateenistuse ametniku juhendamisel läbi kinnipeetava riskihindamise	juhendaja hinnang	- täidab kogenud vanglaametniku juhendamisel ja riskihindamise käsiraamatu abil õigesti riskihindamise ankeedi või iseseisvalt koostatud ankeeti on vaja vähesel määral parandada; 
- leiab kinnipeeturegistrist ja kohtuotsusest üles riskihindamise ankeedi täitmiseks vajalikud andmed, kuid vajab juhendamist kuskohast milliseid andmeid saab või kuidas andmeid omavahel seostada või vajab selleks tavalisest rohkem aega; 
- ankeedi koostamine toimub metoodiliselt õigesti, kuid võib võtta tavalisest (st aeg, mille jooksul tavaliselt kogenud inspektor-kontaktisik riskihindamise ankeedi täidab) rohkem aega või on üliõpilasel koostamise käigus mitmeid küsimusi ja kõhklusi, mida peab juhendajaga konsulteerima;	
3) koostab kogenud vanglateenistuse ametniku juhendamisel kinnipeetava individuaalse täitmiskava	juhendaja hinnang	- koostab kogenud vanglaametniku juhendamisel ning kinnipeetava individuaalse täitmiskava koostamise ja rakendamise juhendi abil õigesti riskihindamise ankeedi või iseseisvalt koostatud ankeeti on vaja vähesel määral parandada; 
- individuaalse täitmiskava koostamine toimub metoodiliselt õigesti, kuid võib võtta tavalisest (st aeg, mille jooksul tavaliselt kogenud inspektor-kontaktisik individuaalse täitmiskava koostab) rohkem aega või on üliõpilasel koostamise käigus mitmeid küsimusi ja kõhklusi, mida peab juhendajaga konsulteerima;
- riskide maandamiseks planeeritud tegevused on ebaloogilised, nõrgalt omavahel seostatud või ajaliselt ebaotstarbekalt järjestatud, samuti võib esineda puudusi tähtaegade ja täitjate määramisel, kuid üliõpilane saab esinevatest puudustest aru ja suudab need kogenud vanglateenistuse ametniku juhiste alusel kõrvaldada;  
	
4) kirjeldab inspektor-kontaktisiku tegevust kinnipeetavaga suhtlemisel ja kinnipeetava hõivetegevustesse suunamisel	praktika aruanne	- aruandes on kirjeldatud oma sõnadega ning enda lugemusele ja praktikal saadud kogemusele tuginedes, milliseid tegevusi, millises järjekorras ja kuidas inspektor-kontaktisik teeb kinnipeetavaga suhtlemisel ja kinnipeetava hõivetegevustesse suunamisel; 
- praktika aruandes on toodud välja üliõpilase poolt vanglas kogetud suhtlussituatsioonid ja –stiilid ning võrreldud neid koolis õpitud ja harjutatud suhtlusviisidega; 
- kui koolis õpitu ja praktikal kogetu vahel ilmneb erinevusi, siis on üliõpilane võrrelnud koolis õpitut ja praktikal kogetut (toonud välja, milles seisnes erinevus ja mis võib olla erinevuse põhjuseks) ning selle üle arutlenud.
	
5) suhtleb kogenud vanglateenistuse ametniku juhendamisel kinnipeetavaga ning suunab kinnipeetavat hõivetegevustesse	juhendaja hinnang	- suhtlemisel kinnipeetavaga ja tema hõivetegevustesse suunamisel suhtleb viisakalt, ei väljenda vastumeelsust, erapoolikust ega hirmu ning jääb üldiselt kindlaks ja rahulikuks; 
- suhtlemisel kinnipeetavaga ja temale hõivetegevuste selgitamisel vajab mõningal määral kogenud vanglateenistuja abi või kohalviibimisest saadavat vaimset tuge, on kohati ebakindel või ei suuda kõigile küsimustele vastata;

	
6) kirjeldab kinnipeetava tingimisi ennetähtaegse vabanemise iseloomustuse koostamise korda ja inspektor-kontaktisiku sellega seotud tegevust vanglas 	praktika aruanne	- aruandes on kirjeldatud oma sõnadega ning enda lugemusele ja praktikal saadud kogemusele tuginedes olulises osas kogu kinnipeetava tingimisi enne tähtaegse vabanemise iseloomustuse koostamise protsess; 
- kinnipeetava tingimisi enne tähtaega vabanemise iseloomustuse koostamise protsessi kirjeldamisel on täpselt määratletud, millised ametnikud milliseid ülesandeid täidavad või kes kust millist teavet saab või edastab; 
- kinnipeetava tingimisi enne tähtaega vabanemise iseloomustuse koostamise protsessi kirjeldamisel on kasutatud asjakohaseid seadus, määrusi ja juhiseid ning aruandes kasutatud õigusnormidele, kohtulahenditele, dokumentidele jms allikatele on viidatud; 
- kui koolis õpitu ja praktikal kogetu vahel ilmneb erinevusi, siis on üliõpilane võrrelnud koolis õpitut ja praktikal kogetut (toonud välja, milles seisnes erinevus ja mis võib olla erinevuse põhjuseks) ning selle üle arutlenud.	
7) koostab kogenud vanglateenistuse ametniku juhendamisel kinnipeetava tingimisi ennetähtaegse vabanemise iseloomustuse	juhendaja hinnang	- on viinud kogenud vanglateenistuse ametniku juhendamisel läbi kinnipeetava korduv-riskihindamise ja täitnud riskihindamise ankeedi, parandanud olemasolevaid andmeidvastavalt läbiviidud vestlusele kinnipeetavaga ja kogutud andmetele, kuid esineb mõningaid vigu, põhistus ja tagasiside hinnangutele on üldine ja ebakindel; 
- koostab kogenud vanglateenistuse ametniku juhendamisel ja kinnipeetava tingimisi enne tähtaega vabastamise materjalide ettevalmistamise korra abil kinnipeetava tingimisi enne tähtaega vabanemise iseloomustuse;
- leiab kinnipeeturegistrist, individuaalsest täitmiskavast, riskihindamise ankeedist jt dokumentidest üles tingimisi enne tähtaega vabanemise iseloomustuse, kuid vajab juhendamist kus kohast milliseid andmeid saab või kuidas andmeid omavahel seostada või vajab selleks tavalisest rohkem aega; 
- iseloomustuse koostamine toimub metoodiliselt õigesti, kuid võib võtta tavalisest (st aeg, mille jooksul tavaliselt kogenud inspektor-kontaktisik iseloomustuse koostab) rohkem aega või on üliõpilasel koostamise käigus mitmeid küsimusi ja kõhklusi, mida peab juhendajaga konsulteerima;	
	praktika õpimapp	- koostatud dokumendid vastavad üldiselt õigekirja normidele ja halduskodumentidele esitatavatele nõuetele, kuid neis võib esineda üksikuid hooletus- ja faktivigu ning vajada juhendaja poolt enne allkirjastamist parandamist või tuleb üliõpilasele anda juhiseid puuduste kõrvaldamiseks; 
- iseloomustus põhineb valdavalt kinnipeeturegistri andmete kopeerimisel, esineb üksikuid fakti- või lohakusvigu ning juhendaja peab tegema mitmeid parandusi enne iseloomustuse kohtule esitamist;  	
8) koostab kogenud vanglateenistuse ametniku juhendamisel kinnipeetava taasühiskonnastamisega seonduvaid inspektor-kontaktisiku pädevuses olevaid dokumente 	juhendaja hinnang	- koostab kinnipeetava taasühiskonnastamisega seotud kirjavahetust jms dokumente vastavalt kehtivale õigusele, vangla praktikale ja kogenud vanglateenistuse ametniku juhistele; 
- koostatud dokumendid on kooskõlas seaduste ja määrustega, ei sisalda olulisi faktivigu, on korrektselt vormistatud, väljendatud mõte on selge ja arusaadav ning sisuliselt õigesti väljendatud. Koostatud dokumentides võib esineda üksikuid hooletus- või trükivigu; 
- dokumentide koostamisel ja edastamisel ei ole edastatud delikaatseid isikuandmeid ega muid piiratud kasutusega andmeid isikutele ega asutustele, kes ei või neid andmeid saada ega tehtud muid olulisi andmekaitselisi eksimusi;	
	praktika õpimapp	- koostatud dokumendid vastavad üldiselt õigekirja normidele ja halduskodumentidele esitatavatele nõuetele, kuid neis võib esineda üksikuid hooletus- ja faktivigu ning vajada juhendaja poolt enne allkirjastamist parandamist või tuleb üliõpilasele anda juhiseid puuduste kõrvaldamiseks; 
- dokumendid on õiguslikult ja faktiliselt põhjendatud ning sisuliselt määratletud. Dokumentides võib esineda üksikuid hooletus- või trükivigu või muid eksimusi, mis ei tooks praktikas kaasa isiku õiguste olulist rikkumist.  	
9) suhtleb vene keeles taasühiskonnastamise küsimustes keeleoskuse tasemel A1	juhendaja hinnang	- vestlus vene keelt kõneleva vangiga on konarlik ja vajab juhendaja pidevat juuresolekut, et praktika ülesanded saaksid täidetud. Oskab kasutada põhisõnasid ja –fraase, saab aru lihtsama jutu põhisisust ja esitada lihtsamaid küsimusi; 
- saab aru venekeelsete dokumentide (kohtuotsused, tunnistused jms) põhisisust ja suudab seda ilma oluliste sisuliste moonutusteta taasesitada tema enda poolt praktika käigus koostatavates dokumentides.	
Praktika käigus täidab ülesandeid seadusega kooskõlas minimaalsel tasemel oma tegevust analüüsimata. Vajab sageli kõrvalist abi või juhendamist, on pinnapealne või ebakindel.	
KOHUSTUSLIKUD ALLIKAD 
•	Grünberg, M. „Kriminogeensete riskide hindamine“ Vanglateenistuse õpik. Justiitsministeerium 2013
•	Juhtumikorralduse käsiraamat. EV Sotsiaalministeerium www.sm.ee
•	Riigi Teataja (Täitmisplaan, Kinnipeetava individuaalse täitmiskava koostamise ja rakendamise juhend, Sisekorraeeskiri jt asjakohased õigusaktid), www.riigitetaja.ee 	

koostaja: Hannes Liivak ja Sander Põllumäe
kuupäev: 19.07.2013